Základná škola Záhorská Ves, Hlavná ulica 31, 900 65 Záhorská Ves

Smernica o poskytovaní stravovania č. 7/2022

Názov a sídlo organizácie: Základná škola Záhorská Ves

 Hlavná ulica 31

900 65 Záhorská Ves

 IČO: 318170678

Poradové číslo: 7/2022

Vypracovala: Martina Schneiderová – vedúca ŠJ

Schválila: PaedDr. Ivica Pupiková – riaditeľka školy

Účinnosť od: 2.9.2022

OBSAH:

1. Základné ustanovenia
2. Spôsob a forma stravovania
3. Prihlasovanie a odhlasovanie stravy
4. Platba za stravovanie
5. Výška stravného
6. Výdaj stravy
7. Preplatky za stravné
8. Všeobecné ustanovenia
9. Účinnosť smernice
10. **Základné ustanovenia**

Účelom tejto smernice je stanoviť podrobnosti týkajúce sa stravovania v Školskej jedálni pri Základnej škole v Záhorskej Vsi (ďalej len ŠJ).

Smernica určuje termín a spôsob objedávania a výdaja stravy, platby za stravovanie a ostatné podmienky spojené so stravovaním v ŠJ pre všetky vekové kategórie stravníkov.

1. **Spôsob a forma stravovania**

ŠJ zabezpečuje stravovanie žiakov, zamestnancov a cudzích stravníkov podľa zásad správnej výživy. Jedlá a nápoje pre stravníkov sú pripravované podľa odporučených výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných ministerstvom školstva.

1. **Prihlasovanie a odhlasovanie stravy**

Žiakov na stravovanie prihlasuje rodič alebo zákonný zástupca prostredníctvom zápisného lístka, ktorý je uverejnený na web stránke školy v sekcii „Školská jedáleň“.

Zamestnanci sa prihlasujú osobne u vedúcej ŠJ.

Stravník sa môže zo stravy odhlásiť na webovej stránke školy, alebo e – mailom na martina.schneiderova@zszv.sk.

Odhlásiť zo stravy v aktuálny deň je možné len do 7.00 hodiny.

Pri náhlom ochorení je možné neodhlásenú stravu v prvý deň odobrať do obedára.

Ak bolo dieťa odhlásené na neurčito, po nástupe do školy je nutné ho znovu prihlásiť na horeuvedenú e-mailovú adresu.

Stravníci (žiaci aj zamestnanci) sa prihlasujú a odhlasujú iba u vedúcej ŠJ.

V prípade akcií organizovaných školou (výlety, súťaže atď.), žiakov zo stravy odhlasuje triedny učiteľ najneskôr deň vopred u vedúcej ŠJ.

Cudzí stravníci si stravu prihlasujú a ohlasujú na základe zmluvy o poskytovaní stravovacích služieb.

1. **Platby za stravovanie**

Stravné sa platí mesiac vopred a musí byť uhradené najneskôr do 15.- ho dňa v mesiaci. Doklad o zaplatení je treba odovzdať vedúcej ŠJ. Pri platbe cez internet banking nie je potrebné posielať doklad o úhrade.

Platbu za stravné môže stravník uskutočniť prostredníctvom poštovej poukážky, ktorú mu vydá vedúca ŠJ najneskôr do 10.- ho dňa v mesiaci alebo príkazom na úhradu na účet školskej jedálne vedený v Prima banke: IBAN: SK82 5600 0000 0032 4927 9004.

1. **Výška stravného**

Náklady na jedno hlavné jedlo tvoria:

1. **náklady na nákup potravín** podľa vekovej kategórie stravníkov v súlade s finančnými pásmami určujúcimi rozpätie nákladov na nákup potravín na jedno jedlo podľa vekových kategórií stravníkov, ktoré určuje ministerstvo školstva
2. **režijné náklady**, ktoré určuje zriaďovateľ školy VZN (platia len dospelí stravníci).

Náklady na nákup potravín na jedno jedlo je podľa vekových kategórií stravníkov v súlade s platnými finančnými pásmami vo výške pre 3. finančné pásmo platné od 1.9.2019 nasledovne:

* + 1. žiaci 1. stupňa (stravníci vo veku 6 – 11 rokov) 1,21 €;
		2. žiaci 2. stupňa (stravníci vo veku 11 - 15 rokov) 1,30 €;
		3. dospelí stravníci 1,41 €.

Režijné náklady na jedno hlavné jedlo pre dospelých stravníkov sú vo výške 1,59 €.

Celková cena stravnej jednotky je:

* + - 1. žiaci 1. stupňa (stravníci vo veku 6 – 11 rokov) 1,21 €;
			2. žiaci 2. stupňa (stravníci vo veku 11 - 15 rokov) 1,30 €;
			3. dospelí stravníci 3,00 €.

Pre žiakov v hmotnej núdzi sa cena stravného odvíja od platného výnosu MPSVaR Slovenskej republiky, ktorý upravuje príspevok na stravovanie pre deti v hmotnej núdzi.

1. **Výdaj stravy**

Obedy pre žiakov a zamestnancov školy sa vydávajú pri výdajnom okienku školskej jedálne v čase od 11.00 h do 14.00 h.

Strava pre cudzích stravníkov je zabezpečená rozvozom zamestnancom obecného úradu v čase od 10.30 h do 11.30 h.

Podmienkou na vydanie obeda je uhradené stravné.

1. **Preplatky za stravu**

Preplatky za odhlásené obedy sú odpočítavané z výšky stravného na ďalší mesiac. Na konci roka sa preplatok prevedie na nasledujúci školský rok.

Žiakom, ktorí končia štúdium, sa preplatok vráti na účet bezhotovostnou formou.

Za neodhlásený obed sa preplatky nevracajú.

1. **Všeobecné ustanovenia**

S internou smernicou č. 7/2022 o poskytovaní stravovacích služieb musia byť oboznámení všetci zamestnanci školy a v primeranej miere všetci stravníci, zákonní zástupcovia žiakov a osoby, ktorých sa to týka.

Interná smernica je prístupná v písomnej forme v školskej jedálni a v elektronickej forme na webovej stránke školy v sekcii „Školská jedáleň“.

Táto smernica je súčasťou vnútorného kontrolného systému organizácie a podlieha aktualizácii podľa potrieb účtovnej jednotky.

1. **Účinnosť smernice**

Ustanovením tejto smernice sú povinní riadiť sa všetci zamestnanci organizácie.

Táto smernica nadobúda účinnosť od 2. septembra 2022.

V Záhorskej Vsi 25.7. 2022

......................................................... ..............................................................

 Martina Schneiderová – vedúca ŠJ PaedDr. Ivica Pupiková – riaditeľka ZŠ